สวัสดีค่ะมีเรื่องจะสอบถามอ่ะค่ะ มีอาการแน่นท้องช่วงลิ้นปี่ หายใจไม่สะดวก เรอบ่อย ลองกดท้องดูมีอาการเจ็บ เกิดจากสาเหตุอะไรค่ะและมีวิธีแก้ไขยังไงบ้างค่ะ แล้วก็มีอีกอาการหนึ่ง หนูฝังยาคุม3แีแต่ตอนนี้เอาออกแล้ว เอาออกได้ประมาณ6เดือนแล้วค่ะแต่แระจำเดือนยังไม่มาเลยมันจะมีผลกระทบอะไรบ้างค่ะ
สวัสดีค่ะ จากที่เล่ามา คิดว่าอาจเป็นอาการของโรคกระเพาะอาหารอักเสบนะคะสาเหตุของโรคกระเพาะอาหารอักเสบมีสาเหตุต่างๆเช่นการรับประทานยาแก้ปวด,ความเครียด,การดื่มแอลกอฮอล์หรือคาเฟอีนปริมาณมาก,การติดเชื้อเฮลิโคแบคเตอร์ไดโลไรเป็นต้นโดยทั่วไปการรักษานอกจากใช้ยาลดกรดหรือยายับยั้งการหลั่งกรดในกระเพาะอาหารแล้วหากมีสาเหตุตามข้างต้นควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้นได้แก่การรับประทานอาหารตรงเวลารับประทานอาหารที่รสไม่จัดหลีกเลี่ยงชากาแฟและแอลกอฮอล์ดื่มน้ำเปล่าและออกกำลังกายเพิ่มขึ้นค่ะหากปรับเปลี่ยนพฤติกรรมแล้วไม่ดีขึ้นแนะนำให้พบแพทย์เพื่อรับการรักษาอย่างเหมาะสมต่อไปนะคะส่วนการขาดประประจำเดือนสามารถเกิดได้จากหลายสาเหตุเช่นการตั้งครรภ์,ภาวะเครียด,การเจ็บป่วยทางร่างกายต่างๆ,ภาวะไข่ไม่ตก,การมีถุงน้ำรังไข่หรือกลุ่มอาการของพีซีโอ,การทำงานของต่อมไทรอยด์ผิดปกติ,พยาธิสภาพที่ต่อมใต้สมองผลข้างเคียงของยาคุมกำเนิดเป็นต้นดังนั้นแนะนำ ให้ทดสอบการตั้งครรภ์ดูก่อนนะคะ หากไม่ตั้งครรภ์ และมีการขาดประจำเดือนติดต่อหลายเดือน แนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ